KOMISIJOS SPRENDIMAS
2005 m. sausio 28 d.
Sprendimo 2003/363/EB, patvirtinančio klasikinio kiaulių maro išnaikinimo tarp laukinių kiaulių kai kuriose Belgijos srityse planą, panaikinimas
(pranešta dokumentu Nr. K(2005) 144)
(tik tekstai prancūzų ir olandų kalbomis yra autentiški)
(Tekstas svarbus EEE)
(2005/66/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. spalio 23 d. Tarybos direktyvą 2001/89/EB dėl Bendrijos klasikinio kiaulių maro kontrolės priemonių (1), ypač į jos 16 straipsnio 1 dalį,
kadangi:
(1)
2002 m. lapkričio mėn. klasikinis kiaulių maras buvo patvirtintas laukinių kiaulių populiacijoje Belgijoje.
(2)
Komisija sprendimu 2003/363/EB (2), patvirtino Belgijos pristatytą klasikinio kiaulių maro išnaikinimo laukinių kiaulių populiacijoje kai kuriose Belgijos srityse planą.
(3)
Belgija pateikė informaciją, patvirtinančią, kad klasikinis kiaulių maras laukinių kiaulių populiacijoje Belgijoje yra sėkmingai išnaikintas, ir patvirtinto išnaikinimo plano daugiau nereikia taikyti.
(4)
Dėl šios priežasties yra tikslinga panaikinti Sprendimą 2003/363/EB.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2003/363/EB panaikinamas.
2 straipsnis
Šis sprendimas skirtas Belgijos Karalystei.
Priimta Briuselyje, 2005 m. sausio 28 d.